Informácia o poskytovaní úverov bankovými inštitúciami SR
Február 2009

Novoposkytnuté úvery klientom celkom 
V porovnaní s januárom, ktorý je z pohľadu objemu poskytnutých úverov tradične slabším mesiacom, objem novoposkytnutých úverov v mesiaci február 2009 bol o 64% vyšší oproti predchádzajúcemu mesiacu. Medzimesačne stúpli úvery podnikom ako aj úvery obyvateľstvu.
Vývoj nových úverov vo februári 2008 mal rastový trend aj z pohľadu porovnania medzimesačných zmien vo februári 2009 a medzimesačných zmien vo februári 2008. Tempo medzimesačného nárastu vo februári 2009 bolo vyššie v podnikovom sektore ako aj v sektore obyvateľstva.

Medziročné porovnanie objemu nových úverov vo februári 2009 hovorí o miernom náraste objemu nových úverov v podnikovom sektore a poklese v sektore obyvateľstva.

Celkovo trh úverov i naďalej ovplyvňovali nižší dopyt klientov po úveroch a prísnejšie podmienky bánk pri poskytovaní nových úveroch.

Novoposkytnuté úvery podnikovému sektoru

Medzimesačné zmeny
Objem nových úverov podnikom zaznamenal vo februári 2009 medzimesačný nárast na úrovni 62 %. Oproti januáru 2009 najviac stúpol objem novoposkytnutých prevádzkových a investičných úverov, u oboch typov o vyše 70 %. Úvery na nehnuteľnosti vzrástli medzimesačne o 17 %. Ostatné novoposkytnuté úvery podnikom stúpli asi o tretinu.
Dôvodom takéhoto nárastu je skutočnosť, že január býva tradične slabším mesiacom z pohľadu poskytovania nových úverov. Každý rok tak banky zaznamenávajú výraznejší nárast nových úverov v mesiaci február. V tomto kontexte je zaujímavé porovnanie medzimesačných nárastov vo februári 2009 a medzimesačných nárastov vo februári 2008. Aj tu vidíme rastovú tendenciu, keď medzimesačný nárast nových úverov podnikom vo februári 2009 bol 62%, zatiaľ čo medzimesačný nárast vo februári 2008 15%. 

Zdroj: NBS
V grafe sú znázornené medzimesačné zmeny v jednotlivých mesiacoch .

Medziročné zmeny
Mierny nárast objemu novosposkytnutých úverov na úrovni 2 % bol zaznamenaný aj medziročne. Tento rast zabezpečili najmä nové prevádzkové úvery, ktoré stúpli o 78 %. Investičné úvery ani úvery na nehnuteľnosti naopak nedosiahli úroveň spred roka, poklesli o 50 %, respektíve 83 %. Tento pokles však nebol až taký výrazný ako medziročný pokles v januári 2009. Ostatné novosposkytnuté úvery dosiahli zhruba hladinu z februára roku 2008 (rast o 6 %).

	Február 2008	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November
2008	December
2008	Január
2009	Február
2009	
úvery celkom	739	599	759	703	1143	1002	623	686	873	665	897	467	757	
prevádzkové úvery	279	248	395	296	509	481	198	314	285	250	421	289	497	
investičné úvery	212	184	150	226	326	240	224	143	335	178	209	62	107	
úvery na nehnuteľnosti	124	86	42	70	114	119	77	127	101	107	79	18	21	
ostatné úvery	124	82	171	110	194	162	124	101	153	129	188	98	132	
Zdroj: NBS
Údaje sú v mil. EUR 
V tabuľke sú údaje za nové úvery poskytnuté v EUR a údaje za  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK, oproti minulým správam nie sú zahrnuté údaje za prečerpania bežného účtu a kreditné karty.
V tabuľke sú uvedené predbežné údaje.

-	Zdroj: NBS.
-	Údaje sú v mil. EUR.

Novoposkytnuté úvery obyvateľstvu

Medzimesačné zmeny
Novoposkytnuté úvery pre obyvateľstvo si po poklese v januári 2009 tiež pripísali vyšší medzimesačný rast vo februári na úrovni 72 %. Medzimesačný nárast je najvýraznejší u spotrebiteľských úverov (93 %), úverov na nehnuteľnosti (66 %) a ostatných úverov (59 %).
Pri porovnávaní medzimesačných zmien v jednotlivých rokoch vidíme, že medzimesačný rast úverov vo februári 2009 bol vyšší ako medzimesačný rast vo februári 2008. Kým vo februári 2008 objem nových úverov obyvateľstvu medzimesačne stúpol o 12%, vo februári 2009 to bolo o 72%.

Zdroj: NBS
V grafe sú znázornené medzimesačné zmeny v jednotlivých mesiacoch 

Medziročné zmeny
Na rozdiel od novoposkytnutých úverov pre podniky, úvery pre obyvateľstvo vo februári medziročne poklesli o 19 %. Februárový pokles mal teda miernejšie tempo ako januárový (vyše 40 %). Úbytok vo februári nebol výraznejšie ovplyvnený žiadnou skupinou úverov, veľmi podobný medziročný pokles na úrovni 15 – 20 % je viditeľný u všetkých sledovaných skupín.

	Február 2008	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November
2008	December
2008	Január
2009	Február
2009	
úvery celkom	311	333	452	413	428	433	339	385	432	313	304	147	253	
spotrebiteľské úvery	70	67	93	83	78	88	75	90	90	68	64	30	58	
úvery na nehnuteľnosti	208	226	311	279	294	287	219	248	289	200	205	101	168	
ostatné úvery	32	40	48	51	56	58	45	47	51	46	34	17	27	
Zdroj: NBS
Údaje sú v mil. EUR 
V  tabuľke sú údaje za nové úvery poskytnuté v EUR a údaje za  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK, oproti minulým správam nie sú zahrnuté údaje za prečerpania bežného účtu a kreditné karty.
V tabuľke sú uvedené predbežné údaje.

-	Zdroj: NBS.
-	Údaje sú v mil. EUR.

Úrokové sadzby na novoposkytnuté úvery klientom
Február 2009 priniesol zmeny v trende vývoja viacerých úrokových mier, najmä v sektore úverov podnikom. Po niekoľkomesačnom poklese vzrástli úverové sadzby na investičné úvery a úvery na nehnuteľnosti pre podniky, naďalej klesali sadzby na prevádzkové úvery. Po dlhodobom náraste poklesli aj sadzby na spotrebiteľské úvery. Zníženie sadzieb sa týkalo aj úverov na nehnuteľnosti pre obyvateľstvo.
	Február 2008	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November
2008	December
2008	Január
2009	Február
2009	
úvery podnikom - prevádzkové	5,0	5,2	5,5	5,3	5,1	5,4	5,6	5,4	5,5	4,0	4,0	3,1	2,6	
úvery podnikom - investičné	5,5	5,7	5,3	5,6	5,8	5,9	5,6	5,8	6,1	5,3	4,7	4,2	5,0	
úvery podnikom - na nehnuteľnosti	6,1	6,1	6,2	6,2	6,3	6,5	6,2	6,3	6,2	5,5	5,0	4,3	4,8	
úvery obyvateľstvu - spotrebiteľské 	12,8	12,9	12,9	12,4	12,5	12,5	13,2	13,3	13,4	13,7	13,8	14,1	13,3	
úvery obyvateľstvu - na nehnuteľnosti	6,1	6,1	6,0	6,1	6,2	6,3	6,5	6,4	6,40	6,44	6,53	6,43	6,1	

Zdroj: NBS
V  tabuľke sú údaje za úrokové sadzby v percentách pre nové úvery poskytnuté v EUR a  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK.
V  tabuľke sú uvedené predbežné údaje.

-	Zdroj: NBS.
-	Údaje sú v percentách.